CELEX: 62017CN0322
Language: el
Date: 2017-05-30 00:00:00
Title: Υπόθεση C-322/17: Αίτηση προδικαστικής αποφάσεως την οποία υπέβαλε το High Court (Ιρλανδία) στις 30 Μαΐου 2017 — Eugen Bogatu κατά Minister for Social Protection

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/26
            
         Αίτηση προδικαστικής αποφάσεως την οποία υπέβαλε το High Court (Ιρλανδία) στις 30 Μαΐου 2017 — Eugen Bogatu κατά Minister for Social Protection
   (Υπόθεση C-322/17)
   (2017/C 277/37)
   Γλώσσα διαδικασίας: η αγγλική
   
      Αιτούν δικαστήριο
   
   High Court (Ιρλανδία)
   
      Διάδικοι στην υπόθεση της κύριας δίκης
   
   
      Προσφεύγων: Eugen Bogatu
   
      Καθού: Minister for Social Protection
   
      Προδικαστικά ερωτήματα
   
   
               1)
            
            
               Απαιτούν ο κανονισμός 883/2004 (1), και ειδικότερα το άρθρο του 67 σε συνδυασμό με το άρθρο του 11, παράγραφος 2, να είναι ένα πρόσωπο είτε μισθωτός είτε αυτοαπασχολούμενος στο αρμόδιο κράτος μέλος (όπως ορίζεται στο άρθρο 1, στοιχείο ιθ', του κανονισμού) ή, εναλλακτικά, να λαμβάνει παροχή σε χρήμα, όπως αυτή που προβλέπεται στο άρθρο 11, παράγραφος 2, του κανονισμού, προκειμένου να δικαιούται μια «οικογενειακή παροχή» κατά την έννοια του άρθρου 1, στοιχείο κστ', του κανονισμού;
            
         
               2)
            
            
               Πρέπει η έκφραση «παροχές σε χρήμα» που περιέχεται στο άρθρο 11, παράγραφος 2, του κανονισμού να ερμηνευθεί υπό την έννοια ότι αφορά μόνο την περίοδο κατά την οποία ο αιτών πράγματι λαμβάνει παροχές σε χρήμα, ή υπό την έννοια ότι αφορά κάθε περίοδο κατά την οποία ο αιτών καλύπτεται κατά ενός μελλοντικού κινδύνου (σε περίπτωση επελεύσεως του οποίου θα λάβει παροχή σε χρήμα), ανεξάρτητα από το αν η εν λόγω παροχή είχε ζητηθεί κατά τον χρόνο υποβολής της αιτήσεως για τη χορήγηση οικογενειακής παροχής;
            
         
      (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (EE 2004, L 166, σ. 1).